Sagunt reivindica la regeneració de les seues platges
08 d’agost 2022

![](/media/rjnfivvk/c1_concentracionplayassaguntocanet_a922306.jpg?width=850&height=566.9886363636364)

Els veïns i les veïnes de les platges d'Almardà, Corinto i Malva-rosa van eixir dissabte a la vesprada en protesta per la falta d'actuacions en stes tres platges saguntines davant la regressió del litoral durant els últims anys. L'acció reivindicativa se sumava a la convocatòria de concentracions en nombrosos pobles i ciutats de tota la costa de la Comunitat Valenciana que pateixen la mateixa o similar problemàtica i que exigeixen al Ministeri per a la Transició Ecològica i el Repte Demogràfic que actue ja per a frenar l'erosió de la mar en els municipis afectats.

![](/media/5g4jo5df/c2pa_concentracionplayassaguntocanet_a921768.jpg?width=400&height=267) ![](/media/zttf00dl/c2pb_concentracionplayassaguntocanet_a922204.jpg?width=400&height=267)

L'Ajuntament de Sagunt, amb l'alcalde, Darío Moreno, al capdavant, acompanyat pel tinent d'alcalde d'Almardà, Pepe Gil, i més edils de la Corporació Municipal es van sumar a la crida de l'Associació de Veïns i Veïnes d'Almardà, Corinto i Malva-rosa en defensa de les platges del municipi, que va tindre lloc en la zona limítrofa d'Almardà amb Canet d'en Berenguer, i que tenia com a objectiu alertar sobre els processos erosius i exigir mesures urgents de retenció d'arena. L'acte també va comptar amb la presència de l'alcalde de Canet d'en Berenguer, Pere Joan Antoni Chordá.

![](/media/rjgbe2qn/c3_concentracionplayassaguntocanet_a922566.jpg?width=850&height=327.4431818181818)

**«Exigim actuacions urgents per a protegir el nostre litoral. Després de l'actuació d'Almenara es fa encara més palesa la necessitat d'intervenció a les platges d'Almardà, Corinto i Malva-rosa, i per això no cessarem en la nostra reivindicació»**, ha manifestat el primer edil de Sagunt.

![](/media/w2bnrvhm/c4pa_concentracionplayassaguntocanet_a922280.jpg?width=400&height=267) ![](/media/d5dbn05k/c4pb_concentracionplayassaguntocanet_a922346.jpg?width=400&height=267)

**«En esdeveniments com el del passat dissabte i també, per descomptat, per la via oficial, continuarem pressionant per allò que entenem que és just i que a més redunda en el nostre medi ambient. Són diverses perspectives però van totes a una, i és la protecció del nostre litoral»**, ha agregat Darío Moreno, que ha valorat la concentració com **«un acte simbòlic però molt potent»** en el qual Sagunt, Canet d'en Berenguer i el teixit associatiu i social de les ciutats costaneres afectades **«van dir una vegada més 'no a l'erosió'»**.

![](/media/tpkc0lnm/c5_mini_m1_concentracionplayassaguntocanet_dji_0044_sos.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/concentracio-per-la-regeneracio-de-les-platges-de-corinto-almarda-malva-rosa-i-canet-sagunt-2022-08-08/ "Facebook")
*   [](http://twitter.com/share?url=https://aytosagunto.es/va/actualitat/concentracio-per-la-regeneracio-de-les-platges-de-corinto-almarda-malva-rosa-i-canet-sagunt-2022-08-08/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/concentracio-per-la-regeneracio-de-les-platges-de-corinto-almarda-malva-rosa-i-canet-sagunt-2022-08-08/ "Linked In")
*   [](mailto:?body=https://aytosagunto.es/va/actualitat/concentracio-per-la-regeneracio-de-les-platges-de-corinto-almarda-malva-rosa-i-canet-sagunt-2022-08-08/)